Rossiyalik erkak “Betmen”ni kinoteatrda ko'rish uchun O'zbekistonga keldi

Rossiyalik Dmitriy Bulichev Ukrainadagi urush sababli mamlakatda namoyish etilishi to'xtatilgan “Betmen”ni kinoteatrda tomosha qilish uchun O'zbekistonga uchib keldi. Bu haqda u “E1” nashri xabar berdi.
Ma'lum qilinishicha, erkak kinoteatrlarga borishni yaxshi ko'rishi va uzoq vaqtdan beri “Betmen” filmining premerasini kutayotganini, shuning uchun ham O'zbekistonga kelganini aytgan.
“O'ylab o'tirmay, O'zbekistonga chipta sotib oldim va shu yerda ‘Betmenʼning namoyishiga bordim. Shunday qilib, men G'arbdan ustun keldim”, — degan Bulichev.
Ta'kidlanishicha, safar unga taxminan 30 ming rublga tushgan. Avvaliga erkak Buxoroga uchgan, biroq u yerda kinoteatr bo'lmagani sababli poezdda 450 kilometr yo'l bosib, Toshkentga yetib kelgan. Shaharda Dmitriy kinoteatrga tushgan, kino rus tilida ovozlashtirilgan holda namoyish etilgan.
“Ammo men film shunchaki film ekanini juda yaxshi tushunaman. Sayohatning his-tuyg'ulari va taassurotlari — boshqa masala. Bunday holatda sayohatning sabablari va maqsadlari juda muhim. Chunki O'zbekistonga bir-ikki kun dam olish uchun borish bilan o'z-o'zidan O'zbekistonga kino ko'rgani borish butunlay boshqa narsa, bilasizmi?” — degan u.